CPN ทุ่มกว่า 400 ลบ. ผุดสวนน้ำลอยฟ้า “โพโรโระ อควาพาร์ค”
CPN ทุ่มกว่า 400 ลบ. ผุดสวนน้ำลอยฟ้า “โพโรโระ อควาพาร์ค" ที่เซ็นทรัล บางนา
4 ม.ค. 2559

นายณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่ สายงานการตลาด บริษัท เซ็นทรัลพัฒนา จำกัด (มหาชน) หรือ CPN เปิดเผยว่า บริษัททุ่มงบกว่า 400  ล้านบาท เปิด “โพโรโระ อควาพาร์ค กรุงเทพฯ “ (Pororo Aquapark Bangkok : The World’s First And Only Pororo) สวนน้ำลอยฟ้าขนาดใหญ่ใจกลางเมืองย่านบางนา จัดเต็มบนพื้นที่ใหญ่กว่า 10,000 ตารางเมตร ตกแต่งด้วยธีม “โพโรโระ (Pororo)” เพนกวิ้นตัวจิ๋ว และผองเพื่อนสุดน่ารัก คาแรคเตอร์การ์ตูนสุดดัง จากเกาหลี ที่ได้รับการขนานนามว่าเป็นศาสดาแห่งแดนโสม พร้อมอิมพอร์ตเครื่องเล่นใหม่จากประเทศแคนนาดา มาไว้สร้างความสนุกสุดมันส์เต็มพิกัด บนจุด Top View ชั้น 6 ศูนย์การค้าเซ็นทรัลพลาซา บางนา พร้อมเปิดให้บริการเต็มรูปแบบแล้ววันนี้ 